༄༅། །གསུང་ངག་སློབ་བཤད་སྔགས་
ལམ་གྱི་ཁྲིད་རིམ་ཉི་གཞོན་གསར་པའི་ཐིག་ཕྲེང་
ལས་ཕྱི་བསྐྱེད་རིམ་གྱི་ཁྲིད་བཞུགས་སོ།།
ཀླུ་སྒྲུབ་རྒྱ་མཚོ།
189



༄༅༅། །རྣམ་དཔྱོད་བློ་གྲོས་གསལ་བ་སྒེག་མོའི་གར། །སྙན་བརྒྱུད་རྒྱ་རྒྱ་་་་་
མཚོར་རོལ་པ་དབྱངས་ཅན་ལྷའི།
།གཉེན་གྱུར་འཇམ་མགོན་བླ་མ་རྡོ་རྗེ་འཆང༌། །
སྙིང་གི་པདྨར་འབྲལ་མེད་བརྩེ་བས་སྐྱོངས། །ལྟ་བ་རབ་དྭངས་བདུད་རྩིའི་ཆུས། །
ལྷན་སྐྱེས་འཁྲུལ་པའི་དྲི་མ་བཀྲུས། །བསྐྱེད་རིམ་འཆི་མེད་གཞོན་ནུ་ཡི། །ལང་ཚོ་་་
ངོམ་པ་འདི་ན་མཐོང༌། །ཞེས་བསྔགས་ནས། ༠ གོང་དུ་དེ་བཞིན་ཉིད་ཀྱི་དག་པ་་་་
ལྟ་ཁྲིད་ཐུན་མོང་མ་ཡིན་པ་སྔོན་དུ་བཏང་ནས། འདིར་ལྷ་སོ་སོའི་དག་པ་ཕྱི་བསྐྱེད་་་་་
རིམ་གྱི་ཁྲིད་བཤད་པར་བྱའོ། །དེའང་ཇོ་ལྕགས་མ་ལས། དེ་ནས་སྒྲུབ་པ་ལ་་་་་
འཇུག་པའི་སྔོན་དུ་བླ་མ་ལས་ལམ་དུས་ཀྱི་དབང་བླངས་ཏེ་དམ་ཚིག་གསོ། བླ་མ་མི་་་
བཞུགས་ན་བདག་ཉིད་སྒྲུབ་པའི་དཀྱིལ་འཁོར་བྲིས་ཏེ་བདག་འཇུག་བྱ། མི་མཐུན་་་་་
པའི་རྐྱེན་སྤངས་ནས་མཐུན་པའི་ཆས་འགྲིགས་པའི་ཚེ་སྒྲུབ་པ་ལ་འཇུག་སྟེ། དེའང་་་་
བསྐྱེད་པའི་རིམ་པ་ལ་བརྟེན་ནས་བསྙེན་པ་བཞི་འབུམ་ལ་སོགས་པ་ཅི་འགྲུབ་པ་བཟླ།
དེའི་བཅུ་ཆ་ཞི་བའི་སྦྱིན་སྲེག་བྱ། ཞེས་གསུངས་པ་ལྟར། ཐོག་མར་དམ་ཚིག་གསོ་་
དེའི་བཅ་ཆ་ཞི་བའི་སྲིན་སྲེག
བྱེད་ཐུན་མོང་བ་རྒྱུ་དབང་ལམ་བྱེད་ཀྱི་དབང་བསྐུར་དགོས་པས། བརྒྱུད་པ་འདི་པས་
བདག་མེད་མའི་དབང་མཛད། དེ་ནས་བསྐྱེད་རིམ་གྱི་བྱ་བ་བསྙེན་པ་སྦྱིན་སྲེག་་་
སོགས་གྲུབ་ན་བྱ་སྟེ། ཁྲིད་ལ་མེད་དུ་མི་རུང་བ་མིན་པས་ཕྱག་ལེན་ལ་མི་མཛད།
དེས་ན་ས་བཅད་གཉིས་པ་ལུས་ཐབས་རྒྱུད་ལ་དབང་བཞི་དང་རྗེས་སུ་འབྲེལ་པའི་ལམ་་
བཞི་བསྒོམ་པ་ལ་གཉིས། བུམ་དབང་དང་འབྲེལ་བ་བསྐྱེད་རིམ་དང༌། དབང་གོང་
མ་དང་འབྲེལ་བ་རྫོགས་རིམ་གྱི་ཁྲིད་དོ། །དང་པོ་བུམ་དབང་དང་འབྲེལ་བ་བསྐྱེད་་་་་་
རིམ་ལ་བདུན། ལམ་བསྐྱེད་རིམ་བསྒོམ་པའི་ཚུལ། དེ་ལས་ལྟ་བ་ངོ་བོ་ཉིད་གསུམ་
སྐྱོངས་བའི་ཚུལ། ལྟ་བ་དེ་ལ་ཕྱག་ཆེན་ཡེ་ཤེས་ངོ་སྤྲོད་པའི་ཚུལ། ངོ་སྤྲོད་པ་དེ་
སྤྱོད་པས་བོགས་དབྱུང་ཞིང་གྲུབ་མཐའ་འཁོར་འདས་དབྱེར་མེད་སྙོགས་ནས་འབྲས་བུ་་་
འགྲུབ་ཚུལ། གྲུབ་མཐའ་མ་སྙོགས་ན་འདའ་ཀ་མའི་ཁྲིད། འདའ་ཀ་མ་མ་ཐེབས་་་
ན་བར་དོའི་ཁྲིད།ྋལམ་གྱི་ཚོད་འཛིན་རྨི་ལམ་དང་སྒྱུ་ལུས་ཀྱི་ཁྲིད་དོ།། །།
191

༈ དང་པོ་ལམ་བསྐྱེད་རིམ་བསྒོམ་པའི་ཚུལ་ལ་ཕྱི་ནང་བསྐྱེད་རིམ་གཉིས་་་་་
ལས༑ དང་པོ་ཕྱི་བསྐྱེད་རིམ་ལ་གསུམ། བསྐྱེད་རིམ་གྱི་བྱ་བ། བསྒོམ་བྱའི་དོན་
ལ་ཐོས་བསམ་གྱིས་སྒྲོ་འདོགས་གཅད་པ། བཅད་པའི་དོན་ལ་སེམས་འཛིན་པའོ། །
དང་པོ་བསྐྱེད་རིམ་གྱི་བྱ་བ་ལ། བརྒྱུད་པ་འདི་པས། ཁྲིད་ཀྱི་སྔོན་འགྲོར་སྐྱབས་་་་་
སེམས་དང་། མཎྜལ། ཡིག་བརྒྱ། བླ་མའི་རྣལ་འབྱོར་སོགས་གསག་སྦྱང་་
འབོགས་པར་མཛད་དེ། དེའི་ཚུལ་ནི་སྔ་མ་བཞིན་ནོ། གཉིས་པ་བསྒོམ་བྱའི་དོན་་་་
ལ་ཐོས་བསམ་གྱིས་སྒྲོ་འདོགས་གཅད་པ་ནི། རང་རེའི་བརྒྱུད་པས་དབང་། དམ་་་་
ཚིག ༑།བསྐྱེད་རིམ། རབ་གནས། སྦྱིན་སྲེག །དུས་ཐ་སོགས་ཀྱི་རྣམ་བཤད་་་
ཟིན་ཐུན་ཚིག་ཁྲིད་ལག་ཁྲིད་སོགས་ཕྱག་ལེན་མ་ཉམས་པར་མཛད་པ་དེ་ཡིན་ནོ། །
གསུམ་པ་བཅད་པའི་དོན་ལ་སེམས་འཛིན་པ་ལ་གཉིས། ང་རྒྱལ་ལ་བསླབ་པ་དང༌།
རྣམ་པ་ལ་བསླབ་པའོ། །དེ་གཉིས་ཀྱིས་རིམ་བཞིན་ཐ་མལ་གྱི་སྣང་ཞེན་གཉིས་སྦྱང་་་་
ངོ་༑ །དང་པོ་ང་རྒྱལ་ལ་བསླབ་པ་ལ་གསུམ། འཇུག་རིམ། གནས་རིམ།
ལྡང་རིམ་མོ། །དང་པོ་འཇུག་རིམ་ནི། སྐྱབས་སེམས་ནས་ཡན་ལག་དྲུག་པ་བསྟོད་
པ་རིན་འབྱུང་ཡན་ཆད། དྲག་ཅིང་གསལ་ལ་ཡུན་ཐུང་བ། བསྐྱེད་པའི་རིམ་པ་དག་
ལ་གཅེས། །ཞེས་རྗེ་བཙུན་གྱིས་གསུངས་པ་ལྟར། སྒོ་གསུམ་གྱི་འཇུག་པ་་་་་་
བསྒྲིམས་ཏེ་འདུན་པ་ཤུགས་དྲག་པོ། བྱིང་རྒོད་ཀྱིས་མ་བསླད་པར་ཐད་སོའི་དམིགས་
རྣམ་གསལ་བ། རྣམ་རྟོག་གཞན་གྱིས་བར་མ་ཆོད་པར། སྐད་གདངས་ཆེང་་་་་་
འཚམས་པས་མྱུར་ཁྲིལ་ལེ་བ་ཞིག་བྱེད་པའོ། • །གཉིས་པ་གནས་རིམ་ནི། རང་་་་
ཉིད་ཕ་མ་འདི་ལྟ་བུ་ལས་སྐྱེས་པའི་ཐ་མལ་པ་ཡིན་སྙམ་པའི་ཞེན་པ་བཟློག་པའི་ཕྱིར།
དཀྱིལ་འཁོར་གསལ་བར་དམིགས་ཏེ། ཁྱད་པར་མངོན་བྱང་ལྔ་ལས་རྒྱུ་རྡོ་རྗེ་འཛིན་་་་
པར་བསྐྱེད། དེ་ཞུ་བ་ཐིག་ལེར་གྱུར། ཞུ་བ་ལས་གླུས་བསྐུལ་ཏེ་འབྲས་བུ་རྡོརྗེ་་་་་་་
འཛིན་པར་བཞེངས། དེ་ལ་འབྲས་དུས་ཀྱི་སངས་རྒྱས་དངོས་ཀྱི་རྒྱས་བཏབ་སྟེ།
འབྲས་དུས་ཀྱི་ཀྱཻ་རྡོ་རྗེ་དངོས་ཡིན་སྙམ་དུ་ང་རྒྱལ་ལ་བརྟན་པ་ཐོབ་སྟེ། རྗེས་ཐོབ་་་་
ཏུའང་ཀྱཻ་རྡོ་རྗེ་ཡིན་སྙམ་པའི་དྲན་འདུན་དུང་ངེ་བ་མ་བྱུང་གི་བར་དུ་ཐུན་བཞིར་བཅད་དེ།
192

ཐ་མལ་རྣམ་རྟོག་གིས་བར་མ་ཆོད་པར་ང་རྒྱལ་དེ་ལ་མཉམ་པར་གཞག་པ་ཡུན་རིང་དུ་་་་་
བསྐྱང་སྟེ། རྡོ་རྗེ་གུར་ལས། སངས་རྒྱས་ང་རྒྱལ་རྣལ་འབྱོར་གྱིས། །སངས་རྒྱས་
ཉིད་དུ་ངེས་པར་འགྲུབ། །ཅེས་བཤད་པས་སོ། །དེ་ལྟ་བུའི་ང་རྒྱལ་བརྟན་པའི་་་་་
བསྐྱེད་རིམ་དེ་ནི། བསམ་པ་སེམས་བསྐྱེད་དང་ལྟ་བ་འཁོར་འདས་དབྱེར་མེད་ཀྱིས་་་་
ཟིན་དགོས་ཏེ། དེས་མ་ཟིན་ན་ཐུན་མོང་ཙམ་ལས་མཆོག་མི་འགྲུབ་པས་སོ། །དེ་་་་
བས་ན། ཞུས་ལན་གསལ་བར། ལྟ་བ་ཡང་དག་བསམ་པས་བློ་སྦྱངས་ནས། །
དེ་ནས་རིམ་གཉིས་ཏིང་འཛིན་བསྒོམ་པར་བྱ། །ཞེས་པ་དང༌། ངོ་སྤྲོད་རྩ་བར།
རྒྱུ་དུས་ལྟ་བས་རབ་བརྒྱན་པའི། །བུམ་དབང་བསྐྱེད་རིམ་ཐོག་མར་བསྒོམ། །ཞེས་
དང༌༑ འགྲེལ་པར། དེ་ལྟར་རྣམ་པར་རྟོག་པའི་དབང་དུ་མི་འཆོར་བར་བྱས་ནས་་་་
གདོད་བསྐྱེད་རིམ་བསྒོམ་པར་བྱའོ། །ཞེས་པ་ལྟར་ང་རྒྱལ་བརྟན་ནས་བསྐྱེད་རིམ་ལ་་་
ལྟ་བའི་རྒྱས་བཏབ་སྟེ་བསྒོམ་པའི་གནད་བསྟན་པར་བྱའོ། །དེའང་ང་རྒྱལ་བརྟན་རྟ་
ན་ང་རྒྱལ་དེའི་རྒྱུན་མི་མཐུད་པར། ཡུལ་གང་ལའང་འཛིན་པ་མ་ཞུགས་པར་བྱས།
སེམས་ཧད་དེ་ཕྱད་དེ་བའི་ངང་དུ་སིམ་མེར་མཉམ་པར་འཇོག་པ་ནི་ཐུན་མོང་བ་ཙམ་སྟེ།
དེ་ལྟར་བསྐྱང་བ་ནི་ལུགས་གཅིག་གོ །ཡང་ཐུན་མོང་མ་ཡིན་པའི་གནད་ནི། ་་་་་་་་
ལྟར་ལྷའི་རྣམ་པ་ས་ལེ་བ་དེའང་རང་སེམས་ཀྱི་འཆར་སྒོ་ཙམ་ཡིན་གྱི། ཕྱི་རོལ་་་་་
ལོགས་ན་མེད་ལ། དེའི་ཕྱིར་ཡུལ་ལྷར་སྣང་གི་ཡུལ་ཅན་སེམས་ལ།
སེམས་ཀྱིས་་་
ནང་དུ་བལྟས་པས་རྟོག་པས་མ་བསླད་པའི་སེམས་ཀྱི་མཚན་ཉིད་རང་བཞིན་འོ་་་་་་་་
གསལ་རང་སོ་བཟུང་སྟེ། དེའི་ངང་དུ་ཡེངས་མེད་དུ་མཉམ་པར་གཞག་གོ །ཡང་་་་་
རྟོག་པ་བུན་ནེ་བ་ལངས་ན། སླར་གསལ་བའི་སྟེང་དུ་སེམས་ལྷན་ནེར་གཞག །
གསལ་བ་དེའང་བདེན་པས་སྟོང་པའི་སྟོང་ཉིད་དུ་ཐག་གཅད་དེ། སྟོང་པ་རང་སོ་་་་་
བཟུང་ལ་དེའི་ངང་དུ་ལྷོད་ཀྱིས་གློད་ལ་གཞག །ཡང་སྟོང་པར་ཧད་ཀྱིས་སོང་ན་
གསལ་མདངས་ཀྱི་རྒྱས་བཏབ་སྟེ། སྟོང་ཉིད་གསལ་བའི་རྩི་དང་མ་བྲལ་བའི་ཟུང་་་་་
འཇུག་རང་བཞིན་འོད་གསལ་ལ་སེམས་ས་ལེ་ཧྲིག་གེར་མཉམ་པར་གཞག་པར་བྱའོ། །
དེ་ལྟར་བསྐྱངས་པས་རྟོག་པས་མ་བསླད་པའི་ལྷའི་རྣམ་པ་ས་ལེ་བ་ལ་སེམས་ཟིན་ན་ལྷ་་་
193

སོ་སོའི་དག་པ་ཞེས་བྱ། ལྷའི་རྣམ་པ་མི་གསལ་ཡང་རང་བཞིན་གསལ་སྟོང་ཟུང་་
འཇུག་གི་སྟོང་པའི་ཆ་ལ་སེམས་ཟིན་ན་དེ་བཞིན་ཉིད་ཀྱི་དག་པ། ཟུང་འཇུག་གི་ཆ་་་་
ལ་སེམས་ཟིན་ན་རང་རིག་པའི་དག་པ་སོར་ཆུད་དེ་ཉམས་སུ་མྱོང་བ་ཡིན་ནོ། །ལྟ་་་་་་
བའི་རྒྱས་འདེབས་ཚུལ་རྣམ་པ་གཉིས་ནི་འོག་གི་སེམས་འཛིན་ཉམས་མྱོང་ཐམས་ཅད་་
ཀྱི་སྟེང་དུ་མ་བརྗེད་པར་དྲན་པ་ཞིག་གཅེས་སོ། །གསུམ་པ་ལྡང་རིམ་ནི། དག་་་་
དྲན༑ བཟླས་པ། གསོལ་གདབ། ཡིག་བརྒྱ། དཀྱིལ་འཁོར་བསྡུས་ནས་་་་་་
གཙོ་བོའི་ང་རྒྱལ་གྱིས་ཐུན་གཏོར་གཏོང་བའམ། མི་གཏོང་ན་རྡོར་གླུ། བཀྲ་ཤིས།
སྨོན་ལམ་སོགས་བྱས་ནས་སྤྱོད་ལམ་གྱི་རྣལ་འབྱོར་ལ་འཇུག་གོ། ༠ །།
གཉིས་པ་རྣམ་པ་ལ་བསླབ་པ་ལ་གཉིས། སྤྱི་ལ་བསླབ་པ་དང༌། བྱེ་བྲག་་་་་
ལ་བསླབ་པའོ། །དང་པོ་ལ། འཇུག་རིམ་སྔར་བཞིན་བྱ། གནས་རིམ་ལ་རང་་་་་
ཉིད་གཙོ་བོ་ཡབ་ཡུམ། འཁོར་ལྷ་མོ་བརྒྱད། རྟེན་གཞལ་ཡས་ཁང་། དུར་ཁྲོད།
སྲུང་འཁོར། མེ་རི་ཚུན་ཝལ་གྱིས་གསལ་བཏབ་ནས་རྟེན་དང་བརྟེན་པ་སྤྱི་ཙམ་ལ་་་་་
སེམས་འཛིན་པའོ། །ལྡང་རིམ་གོང་བཞིན་ནོ། ༠ །གཉིས་པ་བྱེ་བྲག་ལ་བསླབ་པ་་་
ལ་རྟེན་དང༌། བརྟེན་པ་གཉིས། དང་པོ་ལ་གཙོ་འཁོར་གཉིས། དང་པོ་ལ།
ཕ་རྒྱུད་པས་དབུའི་གཙུག་གཏོར། མ་རྒྱུད་པས་གདན་པདྨ། གཉིས་མེད་རྒྱུད་པས་་
སྤྱན་དབུ་མ་ནས་སེམས་འཛིན་པའི་ལུགས་གསུམ་ལས། འདིར་སྤྱན་དབུ་མ་ནས་་་་་་
སེམས་འཛིན་པ་ལ་རྟེན་འབྲེལ་གྱི་གནད་ཁྱད་པར་ཅན་སྣང་སྟེ། དེའང་རྩ་དབུ་མའི་་་་
ཡས་སྣེ་གསུམ་ལས། སྣེ་གཅིག་སྤྱི་གཙུག་གསེར་གྱི་སྒོ་ལ་ཟུག །དེ་ལ་གནད་དུ་་་་་
བསྣུན་པས་འཕོ་བ་ཟབ་མོས་མཁའ་སྤྱོད་བསྒྲུབ་པ་དང༌། མཐར་ཐུག་དབུའི་གཙུག་་་་་
ཏོར་བལྟར་མི་མངོན་པ་འགྲུབ་པའི་རྟེན་འབྲེལ་ཚང༌། སྣེ་གཅིག་ལྕེ་ཆུང་གི་རྩ་བ་་་་་་
ཡིག་ལ་ཟུག །དེ་ལ་བསྣུན་པས་ལྕེ་ཆུང་གི་བ་འཇོ་བས་འཕྲལ་ལུས་ཟུངས་བསྐྱེད།
མཐར་ཐུག་འཆི་མེད་ཚེའི་རིག་འཛིན་བརྙེས་པའི་རྟེན་འབྲེལ་ཚང༌། སྣེ་གཅིག་སྨིན་་་་་
མཚམས་གནད་ཀྱི་སྒོ་ལ་ཟུག །དེ་ལ་གནད་དུ་བསྣུན་པས་རྩ་བ་སནྟ་གྱེན་ལ་བསྐྱོད་་་་་
པས་དབུ་མར་རླུང་སེམས་ཆུད། འོད་གསལ་འཆར། ཏིང་ངེ་འཛིན་སྐྱེ་སླ།
194

མཐར་ཐུག་སྤྲུལ་སྐུ་ལ་སྨིན་མཚམས་ཀྱི་མཛོད་སྤུ་དུང་ལྟར་འཁྱིལ་བ་དང་། ལོངས་སྐུ་
ལ་སྤྱན་དབུ་མ་དུས་གསུམ་སྒྲིབ་མེད་དུ་གཟིགས་པ་དེ་འགྲུབ་བའི་རྟེན་འབྲེལ་གྱི་གནད་་
ཀས༑ འདིར་ཐོག་མར་སྤྱན་དབུ་མ་ནས་སེམས་འཛིན་པ་ཡིན་ནོ། །འཛིན་པའི་་་་་
ཚུལ་ལ་འཇུག་རིམ་སོགས་གསུམ་ལས། དང་པོ་གོང་བཞིན། །གཉིས་པ་གནས་་་་་
རིམ་ནི། རང་ཉིད་དགེས་མཛད་ཡབ་ཡུམ་དུ་གསལ་བཏབ་སྟེ། ཡབ་ལ་སྤྱན་
གཡས་ཟུར་ལངས་པ་ལྟ་བུ། སྨིན་དཀྱུས་ཟེ་མའི་ཐུར་མ་གཡས་ཟུར་ན་ལངས་པ།
དེའང༌༑ སྲིན་པོ་ཁྲོས་པ་མགོན་པོ་ལྟ་བུ་དང༌། གནོད་སྦྱིན་ཁྲོས་པ་གཤིན་རྗེའི་་་་་
གཤེད་ལྟ་བུ་མ་ཡིན་པར། འདི་དྲང་སྲོང་ཁྲོས་པ་ཞེས་བྱ་བ་ཁྲོ་འཛུམ་མཛེས་པའི་་་་་་
བཞིན་དང་ལྡན་པ་ཡིན་པས། སྤྱན་དབུས་ཅུང་ཟད་ལྡིར་བ་རྩ་རྩེ་ཕྲ་སང་ངེ་བ།
དབུས་གནག་པ། མཐའ་དཀར་བ། སྤྱན་རྩ་དམར་ཤིག་གེ་བ་ལ་སེམས་གཏད་དེ།
གསལ་ན་གསལ་ཏེ་འཕྲོ་གཅད། རྣམ་པར་རྟོག་པའི་དུག་དབྱུང༌། མི་གསལ་ན་མི་་་
གསལ་ཏེ་འཕྲོ་གཅད། རྣམ་པར་རྟོག་པའི་དུག་དབྱུང་། ཞེས་པ་ལྟར་བསྒོམ་སྟེ།
དེའི་གནད་ཀྱང༌། སྤྱན་དབུ་མ་ལ་སེམས་བཟུང་བས་སེམས་ཞི་གནས་སུ་སོང་ན་འཕྲོ་་
གཅོད་མི་དགོས་མོད། ལས་དང་པོ་པ་ལ་རྣམ་རྟོག་རྒྱུན་ཆགས་རྐུན་པོའི་དུག་དང་་་
འདྲེས་པ་ཤས་ཆེ་བས། དུག་དེ་དབྱུང་བའི་ཕྱིར་སྤྱན་དབུ་མའི་རྣམ་པ་ས་ལེ་བ་དེ་རྣམ་་
རྟོག་རྐུན་པོས་མ་ཕྲོགས་ཙམ་ལ་མདུན་གྱི་དངོས་པོ་ཀ་བ་ལྟ་བུ་གང་ཡང་རུང་བ་ཞིག་གི་་་
སྟེང་དུ་སེམས་ཙེན་བླངས་ཏེ་དེའི་སྟེང་དུ་སེམས་གཞག །དེར་ཡང་རྣམ་རྟོག་གཞན་
གྱིས་མ་ཕྲོགས་ཙམ་ལ་ཚུར་སྤྱན་དབུ་མའི་སྟེང་དུ་བླངས་ཏེ་གཞག །དེ་ལྟར་ཕར་སྤྲོ་་་་་
ཚུར་བསྡུ་བ་ལ་སེམས་གཏད་པས། ཇི་ཞིག་ནས་རྣམ་རྟོག་གཞན་གྱི་འཇུག་པ་རྒྱུན་
རྦད་ཀྱིས་ཆད་དེ། སེམས་ཞི་གནས་སུ་སིམ་མེར་གནས་པ་ཞིག་འབྱུང་ལ། དེ་ལ་་་་་
བརྟན་པ་ཅུང་ཟད་ཐོབ་ན། ལྟ་བ་ཐུན་མོང་མ་ཡིན་པ་དང་བསྲེས་ཏེ་སྒོམ་པ་ནི་བརྒྱུད་་་
པ་འདི་པའི་ལུགས་ཏེ། གསལ་སྣང་དེའི་རང་བཞིན་གཉུག་མའི་འོད་གསལ་དང༌།
འོད་གསལ་དེ་རང་བཞིན་གྱིས་སྟོང་པ་དང༌། སྟོང་པ་དེ་ཟུང་འཇུག་ཏུ་ངོ་སྤྲད་ནས་་་་
སྒོམ་པ་ལ་འབད་དེ། བླ་མ་ས་སྐྱ་པ་ཆེན་པོས། དེ་ལྟར་ཆོས་ཀྱི་དབྱིངས་གོ་ན། །
195

མཚན་བཅས་དགེ་སྦྱོར་མི་སྲིད་དེ། །དེ་ཡིས་བསྐྱེད་རིམ་སྒོམ་ན་ཡང༌། །མཚན་མ་་་
མེད་པའི་དགེ་སྦྱོར་ཡིན། །ཞེས་པ་ལྟར་གྱི་མན་ངག་སྙིང་གི་ཐིག་ལེའོ། །སེམས་་་་་
འཛིན་དེ་ལ་དག་པ་གསུམ་ངོ་སྤྲོད་ཚུལ་ཡང་གོང་དུ་བཤད་ཟིན་པ་དེ་ལྟར་བྱ་སྟེ།
གཞན་དག་གིས་བཤད་པ་དེ་ལ་སྙིང་པོ་ཡོད་པར་མ་མཐོང་ངོ་། །དེ་ལྟར་བསྒོམས་་་་་
པས་སྤྱན་དབུ་མ་གསལ་བཏབ་པ་ཡིན་ལ། དེ་མ་ཐེབས་ན། བརྗོད་པས་གསལ་་་་་
བཏབ་པར་བྱ་སྟེ། ངག་ཏུ། སྤྱན་དབུ་མ་དབུས་གནག་པ། མཐའ་དཀར་བ།
སྤྱན་རྩ་དམར་ཤིག་གེ་བ་ཞིག་དྲག་ཏུ་བརྗོད་ཅིང༌། རྣམ་རྟོག་གཞན་མ་འདྲེས་པར་་་་་་་
སྤྱན་དབུ་མ་ལ་སེམས་གཏད། གསལ་ན་གསལ་ཏེ་ཞེས་སོགས་གོང་བཞིན་ནོ། །
ཡང་ན་གྲོགས་དམ་ཚིག་དང་ལྡན་པ་ལ་ཤིབ་བུས་ཟློས་སུ་བཅུག་སྟེ་སེམས་འཛིན་པར་་་་
ཡང་བྱེད་གསུངས། དེས་